[{"text_idx": "#000000", "text": "Roedd 'Wythnos yn y Dyfodol' gan GALWAD yn gyfres o wersi a gweithgareddau byw, wedi\u2019u cyd-greu a\u2019u cyd-ddylunio ag Eco-Sgolion Cymru, i gefnogi'r profiad trawsgyfrwng epig."}, {"text_idx": "#000001", "text": "Gellir cyrchu gweithgareddau pob diwrnod isod, ac maent yn rhad ac am ddim i'w defnyddio fel y dymunwch. Efallai y byddwch chi a\u2019ch dosbarth yn creu eich Wythnos yn y Dyfodol eich hun, neu gallech ddefnyddio\u2019r adnoddau i alluogi\u2019ch dysgwyr i feithrin cysylltiadau ar draws eu profiad dysgu. Gallech hyd yn oed gyfuno ein gweithgareddau gyda\u2019r wybodaeth a\u2019r sgiliau sydd eisoes yn cael eu profi yn eich ystafell ddosbarth eich hun. Mae'r pw\u0302er yn eich dwylo chi."}, {"text_idx": "#000002", "text": "Roedd y gwersi\u2019n cynnwys cyfweliadau rhyngweithiol a holi ac ateb gyda gwesteion arbennig, gweithgareddau difyr i ddisgyblion a chipolwg i\u2019r dyfodol trwy gynnwys stori ddigidol GALWAD. Anogwyd disgyblion i archwilio a chwestiynu beth fydd y dyfodol yn ei olygu i\u2019w hysgolion, eu cymunedau a\u2019u bywydau. Cawsant eu cyflwyno yn Gymraeg a Saesneg ac roeddent yn addas ar gyfer disgyblion 7-11 oed ar draws y Deyrnas Unedig."}, {"text_idx": "#000003", "text": "Yn ogystal a\u0302\u2019r gweithgareddau a\u2019r fideos oedd wedi\u2019u cynnwys yn y Gwersi Byw, cre\u0308wyd ystod o daflenni gweithgareddau i athrawon eu cyflwyno yn y dosbarth dros gyfnod o wythnos. Mae pob taflen yn cynnwys agwedd wahanol ar thema\u0302u\u2019r dydd ac yn cynnwys gwybodaeth gefndir ar y pwnc, dolenni i adnoddau, mapio\u2019r cwricwlwm a syniadau am weithgareddau ymarferol."}, {"text_idx": "#000004", "text": "Mae arloesedd a chreadigrwydd wrth galon y pecyn cyffrous hwn. Dewiswch y cynnwys y credwch fydd yn ysgogi dysgu a chanlyniadau gwell i'ch dysgwyr, a defnyddiwch eich sgiliau proffesiynol i gyfuno dysgu ystyrlon o wahanol feysydd, disgyblaethau a chysyniadau."}]